Farooq Kperogi

**Farooq Adamu Kperogi** (dem born am 1973), be Nigerian-American professor, author, media scholar, newspaper columnist, blogger den activist. Na he be reporter den news editor for chaw Nigerian newspapers dey include de *Daily Trust*, *Daily Triumph* den de now defunct *New Nigerian*.

He work as researcher for Presidential Research den Communications Unit insyd de Olusegun Obasanjo administration wey he sana teach journalism for Ahmadu Bello University den Kaduna Polytechnic. He be full professor of journalism den emerging media for Kennesaw State University insyd Georgia, United States.

He be one of Nigeria ein newspaper columnists wey former president dey quote ein views.

He be de author of *Glocal English: De Changing Face den Forms of Nigerian English (The Changing Face and Forms of Nigerian English)*, dem publish am insyd 2015, as de 96th volume insyd series of Berkeley Insights insyd Linguistics den Semiotic. He sana be de author of Nigeria ein Digital Diaspora Citizen Media, Democracy, den Participation (University of Rochester Press, 2020) wey dem award am as de "2021 CHOICE Outstanding Academic Title Winner".

## Ein Early life den education
Dem born Kperogi insyd 1973, insyd Okuta, Baruten local government area of Kwara State, Nigeria wey he be member of de Bariba (Baatonu) people. He attend Bayero University between 1993 den 1997, wey he receive bachelor's degree insyd mass communication. He obtain master's degree insyd communication for University of Louisiana wey dey Lafayette den Ph.D. from Georgia State University wey dey United States insyd 2011.

## Ein Later life den career
After say he graduate from Bayero University, Kano, Kperogi start dey work as reporter plus newspapers insyd Katsina den Kano before he join de Media Trust as correspondent for de now defunct *Weekly Trust*. He sana work give de now defunct federal government-owned paper, de *New Nigerian*, insyd de early 2000s. Kperogi start ein academic career between 2000 den 2002 for Kaduna Polytechnic, wer he teach journalism den mass communication. He sana teach for Ahmadu Bello University, Zaria for sam brief tym insyd 2004. Between 2002 den 2004, Kperogi work for President Olusequn Obasanjo ein administration as presidential speechwriter den researcher. Kperogi rep two columns, "Politics of Grammar" den "Notes from Atlanta", give de Abuja-based *Daily Trust* weekend editions. Kperogi rep extensively about Nigerian English.

## Ein Marital life
Farooq Kperogi marry Maureen Erinne Kperogi wey dem get three daughters den one son.

## "Ein Notes from Atlanta"
Dem stop Kperogi' ein "Notes from Atlanta" political column insyd de *Daily Trust* insyd December 2018 under pressure from de president Muhammadu Buhari ein administration wey he cam make critical of ein columns den social media posts. Insyd protest, he stop ein popular "Politics of Grammar" language column insyd de *Daily Trust* for Sunday, wey he rep for more than sam decade. He face death threats from supporters of de Nigerian government for ein critical columns den social media updates.

Kperogi ein "Notes from Atlanta" column now dey appear every Saturday for de back page of de *Nigerian Tribune*, den insyd *Peoples Gazette*, sam online newspaper.

## Awards den honors
*2021 CHOICE Outstanding Academic Title Winner 
*Department of Communication's Outstanding Alumnus Award, University of Louisiana, Lafayette, USA 
*Outstanding Academic Achievement Award in Graduate Studies, Georgia State University
*Outstanding Graduate Student in Communication, University of Louisiana, Lafayette, USA 
*The Nigerian Television Authority (NTA) Prize for the Best Graduating Student in Mass Communication, Bayero University, Kano

## Ein Published work
* *Glocal English: De Changing Face den Form of Nigerian English insyd Global World*. New York: Peter Lang, 2015.  
* Nigeria's Digital Diaspora: Citizen Media, Democracy, den Participation. New York: Rochester University Press, 2020.  ISBN&nbsp;

## References


## External links

* Official website